CELEX: 22005D0867
Language: et
Date: 2005-10-10 00:00:00
Title: 2005/867/EÜ: EÜ-Andorra ühiskomitee otsus nr 1/2005,  10. oktoober 2005

6.12.2005   
            
            
               ET
            
            
               Euroopa Liidu Teataja
            
            
               L 318/26
            
         
      EÜ-ANDORRA ÜHISKOMITEE OTSUS nr 1/2005,
   10. oktoober 2005
   (2005/867/EÜ)
   ÜHISKOMITEE,
   võttes arvesse Euroopa Majandusühenduse ja Andorra Vürstiriigi vahelist kirjavahetuse teel sõlmitud kokkulepet, (1) mis allkirjastati Luxembourgis 28. juunil 1990, eriti selle artiklit 17,
   võttes arvesse Euroopa Majandusühenduse ja Andorra Vürstiriigi vahelist kirjavahetuse teel sõlmitud kokkulepet täiendavat veterinaarküsimuste protokolli, (2) mis allkirjastati Brüsselis 15. mail 1997, eriti selle artiklit 2,
   ning arvestades järgmist:
   Euroopa Majandusühenduse ja Andorra Vürstiriigi vahelist kirjavahetuse teel sõlmitud kokkulepet täiendava veterinaarküsimuste protokolli artikli 2 alusel asutatud EÜ-Andorra ühiskomitee veterinaaria allrühm soovitas oma 25. ja 26. jaanuaril 2005 toimunud koosolekul võtta vastu täiendav loetelu ühenduse veterinaariaalastest õigusaktidest, mida Andorra peab kohaldama lisaks veterinaariaalastele õigusaktidele, mis on loetletud EÜ-Andorra ühiskomitee otsustes nr 2/1999, (3) nr 1/2001 (4) ja nr 2/2003. (5) Andorra peab nimetatud loetelus toodud ühenduse veterinaariaalased õigusaktid üle võtma ja rakendama 18 kuu jooksul alates käesoleva otsuse vastuvõtmisest,
   ON TEINUD JÄRGMISE OTSUSE:
   Artikkel 1
   1.   Andorra võtab üle ja rakendab käesoleva otsuse lisas esitatud ühenduse veterinaariaalased õigusaktid 18 kuu jooksul alates käesoleva otsuse vastuvõtmisest.
   2.   Euroopa Parlamendi ja nõukogu 28. jaanuari 2002. aasta määruse (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused) (6) puhul peab Andorra üle võtma ja rakendama üksnes toidu ohutust käsitlevad sätted. Nimetatud määruse artikli 50 lõikes 6 ettenähtud kiirhoiatussüsteemis hakkab Andorra osalema alates kuupäevast, kui nimetatud meetmed on Andorra õigusesse üle võetud ja neid rakendatakse.
   3.   Andorra edastab Euroopa Parlamendi ja nõukogu 29. aprilli 2004. aasta määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) (7) artikli 31 alusel tunnustatud ettevõtete loetelud komisjonile ning liikmesriikide pädevale asutusele.
   4.   Ühendus kontrollib Andorras asuvaid ettevõtteid samal viisil kui ühenduses asuvaid ettevõtteid määruse (EÜ) nr 882/2004 artikli 45 kohaselt. Nagu on ette nähtud sama määruse V jaotisega, esitab Andorra veterinaarküsimuste protokolli artikliga 2 asutatud veterinaaria allrühmale heakskiidu saamiseks oma ametlikud kontrollikavad. Hilisematest muudatustest Andorra kavas teavitatakse komisjoni, kes peab muudatused heaks kiitma ja nendest teavitama toiduahela ja loomatervishoiu alalisse komiteesse kuuluvaid liikmesriike.
   5.   Lemmikloomade mittekaubandusliku liikumise suhtes ning Euroopa Parlamendi ja nõukogu 26. mai 2003. aasta määruse (EÜ) nr 998/2003 (mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ) (8) artikli 14 kolmanda lõigu punktis b ettenähtud ametliku kontrolli isolatsioonimeetme rakendamiseks sõlmib Andorra kokkuleppe Prantsusmaa ja Hispaaniaga. Sama määruse artiklis 15 osutatud meetme rakendamiseks kasutab Andorra laboratooriumeid, mis on kindlaks määratud komisjoni 4. märtsi 2004. aasta otsusega 2004/233/EÜ, millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust. (9) Andorra kustutatakse kõnealuse määruse II lisa B osa 2. jaost ning lisatakse II lisa B osa 1. jakku.
   Artikkel 2
   Käesolev otsus jõustub 1. novembril 2005.
   
      Brüssel, 10. oktoober 2005
      
         
            Ühiskomitee nimel
         
         
            eesistuja
         
         Juli MINOVES
         
      
   
   
      (1)  EÜT L 374, 31.12.1990, lk 14.
   
      (2)  EÜT L 148, 6.6.1997, lk 16.
   
      (3)  EÜT L 31, 5.2.2000, lk 84.
   
      (4)  EÜT L 33, 2.2.2002, lk 35.
   
      (5)  ELT L 269, 21.10.2003, lk 28.
   
      (6)  EÜT L 31, 1.2.2002, lk 1. Määrust on muudetud määrusega (EÜ) nr 1642/2003 (ELT L 245, 29.9.2003, lk 4).
   
      (7)  ELT L 165, 30.4.2004, lk 1.
   
      (8)  ELT L 146, 13.6.2003, lk 1. Määrust on viimati muudetud määrusega (EÜ) nr 1193/2005 (ELT L 194, 26.7.2005, lk 4).
   
      (9)  ELT L 71, 10.3.2004, lk 30. Otsust on viimati muudetud otsusega 2005/656/EÜ (ELT L 241, 17.9.2005, lk 63).
   
      LISA
      Viited põhitekstidele sisaldavad ka viiteid kõigile parandustele ja rakenduseeskirjadele
      Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused. (1)
      
      Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta. (2)
      
      Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid. (3)
      
      Euroopa Parlamendi ja nõukogu 29. aprilli 2004. aasta määrus (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks. (4)
      
      Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks. (5)
      
      Euroopa Parlamendi ja nõukogu 21. aprilli 2004. aasta direktiiv 2004/41/EÜ, millega tunnistatakse kehtetuks teatavad direktiivid, mis käsitlevad teatavate inimtoiduks ettenähtud loomse päritoluga toodete tootmise ja turuleviimise toiduhügieeni ning tervishoiunõudeid, ja muudetakse nõukogu direktiive 89/662/EMÜ ja 92/118/EMÜ ning nõukogu otsust 95/408/EÜ. (6)
      
      Euroopa Parlamendi ja nõukogu 26. mai 2003. aasta määrus (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ. (7)
      
      Nõukogu 17. detsembri 2003. aasta määrus (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ. (8)
      
      Nõukogu 16. detsembri 2002. aasta direktiiv 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad. (9)
      
      
         (1)  EÜT L 31, 1.2.2002, lk 1.
      
         (2)  ELT L 139, 30.4.2004, lk 1.
      
         (3)  ELT L 139, 30.4.2004, lk 55.
      
         (4)  ELT L 139, 30.4.2004, lk 206.
      
         (5)  ELT L 165, 30.4.2004, lk 1.
      
         (6)  ELT L 157, 30.4.2004, lk 33.
      
         (7)  ELT L 146, 13.6.2003, lk 1.
      
         (8)  ELT L 5, 9.1.2004, lk 8.
      
         (9)  EÜT L 18, 23.1.2003, lk 11.